CELEX: 62008CA0041
Language: sk
Date: 2008-12-04 00:00:00
Title: Vec C-41/08: Rozsudok Súdneho dvora (piata komora) zo 4. decembra 2008 – Komisia Európskych spoločenstiev/Česká republika (Nesplnenie povinnosti členským štátom — Smernice 86/378/EHS a 96/97/ES — Rovnosť zaobchádzania s mužmi a ženami — Neúplné prebratie)

24.1.2009   
            
            
               SK
            
            
               Úradný vestník Európskej únie
            
            
               C 19/9
            
         Rozsudok Súdneho dvora (piata komora) zo 4. decembra 2008 – Komisia Európskych spoločenstiev/Česká republika
   (Vec C-41/08) (1)
   
   (Nesplnenie povinnosti členským štátom - Smernice 86/378/EHS a 96/97/ES - Rovnosť zaobchádzania s mužmi a ženami - Neúplné prebratie)
   (2009/C 19/14)
   Jazyk konania: čeština
   Účastníci konania
   
      Žalobkyňa: Komisia Európskych spoločenstiev (v zastúpení: M. Van Beek a P. Ondrůšek, splnomocnení zástupcovia)
   
      Žalovaná: Česká republika (v zastúpení: M. Smolek, splnomocnený zástupca)
   Predmet veci
   Nesplnenie povinnosti členským štátom – Neprebratie smernice Rady 86/378/EHS z 24. júla 1986 o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia (Ú. v. ES L 225, s. 40; Mim. vyd. 05/001, s. 327), ako aj smernice Rady 96/97/ES z 20. decembra 1996, ktorou sa mení a dopĺňa smernica 86/378/EHS o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia (Ú. v. ES L 46, s. 20; Mim. vyd. 05/003, s. 232)
   Výrok rozsudku
   
               1.
            
            
               Česká republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicami Rady 86/378/EHS z 24. júla 1986 o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia a Rady 96/97/ES z 20. decembra 1996, ktorou sa mení a dopĺňa smernica 86/378/EHS, si nesplnila povinnosti, ktoré jej vyplývajú z týchto smerníc a článku 54 Aktu o podmienkach pristúpeniach Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, maltskej republiky, Poľskej republiky, Slovinskej republiky a Slovenskej republiky k Európskej únii a o úpravách zmlúv, na ktorých je založená Európska únia.
            
         
               2.
            
            
               Česká republika je povinná nahradiť trovy konania.
            
         
      (1)  Ú. v. EÚ C 92, 12.4.2008.